BSE
స్వల్పలాభాలకే స్టాక్‌ మార్కెట్ల పరిమితి
ముంబై: బెంచ్‌మార్కెట్‌ స్టాక్‌ సూచీలు మరోసారి రికార్డులు నమోదుచేసాయి. దేశీయ స్టాక్‌ మార్కెట్లు మరో కొత్త రికార్డు సాధించాయి. ట్రేడింగ్‌్‌ ప్రారంభంలోనే ఎన్‌ఎస్‌ఇ ప్రధానసూచి 65 పాయింట్ల వరకూ పెరిగి 9218ని చేరింది. కొత్త ఇంట్రాడే రికార్డుకాగా తద్వారా మార్కెట్‌ ఛరిత్రలో తొలిసారి 9200 మార్క్‌ను అందుకుంది. అయితే మిడ్‌సెషన్‌ నుంచి ట్రేడర్లు లాభాల స్వీకరణకు ప్రాధాన్యంఇవ్వడం కారణంగా చివరికి ఆరు పాయిం ట్ల నామమాత్ర లాభాన్ని మాత్రమే మూటగట్టింది. 9160 వద్ద ముగిసింది. అమ్మకాలు ఊపందుకోవ డంతో ఒకదశలో సాంకేతికపరంగా కీలకమైన 9150 దిగువకు చేరింది. సెన్సెక్స్‌ కూడా 29,824-29602 పాయింట్ల మధ్యనే ఊగిస లాడింది. ట్రేడింగ్‌ముగిసేసరికి 63పాయింట్లు పెరు గుదలతో 29,649వద్ద స్థిరపడింది. మార్కెట్లను ప్రధానంగా ఎఫ్‌ఎంసిజి రంగం 2.6శాతం పెం చింది. జిఎస్‌టి కౌన్సిల్‌ పొగాకు సిగరెట్లపై సెస్‌ విధింపు పరిమితిని 290శాతానికి పరిమితంచేసేం దుకు ప్రతిపాదించడంతో సిగరేట్‌ షేర్లు ఊపం దుకున్నాయి. భారీ కంపెనీ ఐటిసి 4.4శాతం పెరిగి 280 వద్ద ముగిసింది. ఇంట్రాడేలో ఏడుశాతంపైగా ఎగిసి 289ని తాకింది. దీనితో ఇండెక్స్‌లకు బూస్ట్‌ లభించినా మరోపక్క పిఎస్‌యు బ్యాంకింగ్‌ సూచి దాదాపు రెండుశాతం క్షీణించడం ద్వారా మార్కె ట్లను దెబ్బకొట్టింది. ఇక టెలికాం దిగ్గజాలైన కంపెనీ లు డీలపడ్డాయి.
బైబాక్‌ ప్రతిపాదన నేపథ్యంలో హెచ్‌సిఎల్‌టెక్‌ 1.25శాతం లాభపడింది. ఇన్ఫో సిస్‌, టెక్‌ మహీంద్ర, హచ్‌డిఎఫ్‌సి బ్యాంక్‌, విప్రో, మారుతి, టిసిఎస్‌, ఇండస్‌ ఇండ్‌ బ్యాంకులు 0.4 నుంచి ఒకటిశాతం మధ్య లాభపడ్డాయి. మరోవైపు టెలికాం బ్లూచిప్‌కంపెనీలు ఐడియా, భారతి ఎయిర్‌ టెల్‌ 4.5శాతం చొప్పున పతనం అయ్యాయి. ఈ బాటలో బిఒబి టాటామోటార్స్‌, డివిఆర్‌, స్టేట్‌ బ్యాంకు, ఎన్‌టిపిసి, ఐసిఐసిఐ, ఎల్‌అండ్‌టి, ఎంఅండ్‌ఎం, ఎస్‌బ్యాంకులు1.2నుంచి 2.2శాతం మద్య నీరసించాయి. వరుసగా మూడురోజులపాటు నష్టాల బాటలో సాగిన చిన్నషేర్లు అమ్మకాలతో డీలాపడ్డాయి.
బిఎస్‌ఇలో ట్రేడ్‌ అయిన మొత్తం షేర్లల1578నష్టపోతే1240వరకూ లాభపడ్డాయి. ఇక చక్కెర కంపెనీలు బిఎస్‌ఇలో ఓధ్‌షుగర్‌ ఎని మిదిశాతం, ఆంధ్రాషుగర్‌ 7.5శాం, అప్పర్‌ గేంజె సప్‌ 7.2శాతం, ద్వారికేష్‌ ఆరుశాతం, దంపూర్‌ 5.5శాతం, దూసుకెళ్లాయి. ఈ బాటలో దాల్మియా షుగర్స్‌ 3.7శాతం, మావానా 3.3శాతం, కెసిపి శక్తి మూడుశాతం, ఉత్తమ్‌ 2.5శాతం చొప్పున ట్రేడ్‌ అవు తున్నాయి. ఇక జి20 దేశాల సమావేశాల నేపథ్యంలో యూరోప్‌ మార్కెట్లు బలహీనంఅయ్యాయి. యుకె నామమాత్ర నష్టంతో కదులుతుంటే ఫ్రాన్స్‌ 02.శాతం వెనకడుగు వేసింది. జర్మనీ 0.5 శాతం క్షీణించి ట్రేడ్‌ అవుతోంది. జి20 దేశాల ఆర్థికమంత్రులు కేంద్ర బ్యాం కుల గవర్నర్లు జర్మనీలో సమావేశం అవుతున్న సంగతి తెలిసిందే. మరోపక్క ఆసియా మార్కెట్లు మిశ్రమంగా ముగిసాయి. తైవాన్‌, కొరియా, సింగ పూర్‌ మార్కెట్లు 0.4నుంచి 0.7శాతం మధ్య లాభ పడితే హాంకాంగ్‌ స్థిరంగా ముగిసింది. థాయిలిండ్‌ స్వల్పంగా 0.15శాతం పుంజుకోగా, చైనా ఒకటిశాతం పతనం అయింది. ఈబాటలో జపాన్‌ 0.35శాతం, ఇండోనేషియా 0.25శాతం చొప్పున క్షీణించాయి.